cyanic-selkie/wikianc huggingface dataset:
The Fisherman's Diary
The Fisherman's Diary é un filme camerunés de 2020 dirixido por Enah Johnscott. O filme estreouse no Festival Internacional de Cinema "I Will Tell" en 2020. Foi escollido como candidato do Camerún para o Óscar ó mellor filme internacional na 93ª edición dos premios, mais finalmente non foi nomeado.
Oltenia
dereita|frame|Mapa de Romanía con Oltenia sinalada en amarelo Oltenia (Pequena Valaquia en antigas versións, cos nomes en latín Wallachia Minor, Wallachia Alutana, Wallachia Caesarea empregados entre 1718 e 1739) é unha rexión histórica e xeográfica de Romanía. Está situada entre o Danubio, os Cárpatos Meridionais e o río Olt).
Río Ienisei
O lago Baikal
O río Angara superior, de 320 km e navegábel en parte, desemboca no extremo norte do lago Baikal na república dos Buriatos, pero a maior achega de auga provén do río Selenga, longo río de 1 024 km que discorre polo norte de Mongolia e o centro-sur de Siberia, e flúe en dirección nordeste até desembocar, pouco despois de pasar por Ulán Udé, formado un delta, no lado sueste do lago.
Caranza, Ferrol
Historia
Caranza constituía parroquia de seu, e está documentada xa no século IX como Santa María de Carancia. En 1940, ao ser anexado o concello de Serantes polo de Ferrol, pasou a ser parroquia rural de Ferrol e dende os anos setenta, coa construción do polígono residencial, en distrito da cidade.
miniatura|dereita|Carril bici en Caranza Na década de 1990 o poder municipal levou a cabo unha serie de iniciativas, coa finalidade de mellorar as súas infraestruturas, en especial o transporte, e tamén o seu aspecto externo. Unidas á proximidade e posterior desenvolvemento do polígono comercial da Gándara, estas iniciativas normalizaron un tanto a relación do barrio co resto da cidade.
A comezos do século XXI construíronse un polideportivo, nomeado Xavier Gómez Noya, unha nova igrexa e un centro de día de maiores.
Deporte
O club Sociedad Cultural Deportiva Recreativa Galicia de Caranza, nado a finais dos anos vinte do pasado século, é o referente deportivo e futbolístico do barrio, xogando en Terceira Rexional Galega.
Ecuación de segundo grao
Historia
As ecuacións de segundo grao e a súa solución coñécense dende a antigüidade e xa en Babilonia se coñecían algoritmos para resolvela. En Grecia, o matemático Diofanto de Alexandría achegou un procedemento para resolver este tipo de ecuacións (aínda que o seu método só proporcionaba unha das solucións, mesmo no caso de que as dúas solucións sexan positivas). A primeira solución completa desenvolveuna o matemático Al-Khwarizmi no século IX na súa obra Compendio de cálculo por reintegración e comparación, pechando así un problema que se perseguira durante séculos.
Invernadoiro
miniatura|dereita|350px|Vista panorámica do interior dun invernadoiro nos Kew Gardens, [[Londres]] Un invernadoiro é unha construción acristalada na cal se cultivan plantas, a maior temperatura ca no exterior. Aproveita o efecto producido pola radiación solar que, ó atravesar un vidro, quenta os obxectos que hai detrás; estes, á súa vez, emiten radiación cunha lonxitude de onda maior cá da (radiación infravermella) solar que ten dificultade para saír a través dos cristais. Por outro lado os peches do recinto, paredes e fiestras, encerran o aire quente impedindo a súa saída e intercambio por aire máis frío do exterior.
Características
En ausencia dun recubrimento por cristais a calor absorbida eliminaríase por correntes convectivas e pola emisión de radiación infravermella de lonxitude de onda superior á visible. A presenza dos cristais impide o transporte da calor acumulada cara ó exterior por convección mentres que apenas obstrúe a saída de radiación infravermella. O efecto neto é o de acumulación da calor e aumento de temperaturas do recinto.
Narón, Narón
A zona urbana limita ao norte coas parroquias de Trasancos, Castro, San Xiao de Narón e Sedes, ao sur coa ría de Ferrol, ao leste co concello de Neda e a ría de Ferrol, e ao oeste co concello de Ferrol.
Poboación
Segundo o padrón municipal de 2007 tiña 29.702 habitantes (15.219 mulleres e 14.483 homes) distribuídos en 6 barrios ou parroquias urbanas, o que supón un aumento en relación ao ano 2003 cando tiña 27.327 habitantes. Estas cifras demográficas veñen medrando significativamente desde hai máis dunha década, o que fai deste núcleo o referente de toda Ferrolterra. A súa densidade de poboación é de 3.494,35 hab./km².
Ecuación de segundo grao
Forma reducida da ecuación completa
Cando o termo principal é 1 a expresión queda como, que ten como raíces:
Sen termo independente
Son da forma:
Ecuación bicadrada
Estas son un caso particular da ecuación de cuarto grao. Fáltanlles os termos elevados á terceira e á primeira potencia. A súa forma polinómica é:
Karl Blossfeldt
Karl Blossfeldt, nado o 13 de xuño de 1865 en Schielo e finado o 9 de decembro de 1932 en Berlín, foi un fotógrafo, escultor, profesor e artista alemán que traballou en Berlín. É coñecido polas súas fotografías en primeiro plano de plantas e seres vivos, publicadas en 1929 como Urformen der Kunst. Inspirouse, ao igual que o seu pai, na natureza e no xeito como medran as plantas. Cría que " a planta debe ser valorada como unha estrutura totalmente artística e arquitectónica".
Aprendizaxe por proxectos
A aprendizaxe por proxectos é un modelo de pedagoxía construtivista que ten como propósito promover unha aprendizaxe profunda a través dun enfoque baseado en estimular no alumnado con indagacións en cuestións e conflitos que sexan ricos, reais e relevantes nas súas vidas.
Óscar ó mellor guión adaptado
O Oscar ó mellor guión adaptado, outorgábase ós escritores que conseguían unha boa historia partindo de materiais alleos ou anteriores (en xeral libros, obras de teatro ou outras películas).
Macrólido
Indicacións
Os macrólidos teñen todos un espectro de actividade moi similar, non penetran no líquido cefalorraquídeo e atinguen altas concentracións na pel, oído medio, secrecións bronquiais, próstata, mucosa gástrica, granulocitos e macrófagos.
Resistencias
A principal maneira que teñen as bacterias de adquirir resistencia aos macrólidos é por modificación da diana por medio de metilación postranscricional do ARN ribosómico de 23 S bacteriano por metilases. Estas metilases están codificadas polo xene erm, presente en Staphylococcus, Streptococcus, enterobacterias ou Lactobacillus. Esta resistencia adquirida pode estar mediada tanto por plásmidos coma polo cromosoma, por medio de mutacións, e orixina unha resistencia cruzada a macrólidos, lincosamidas, e estreptograminas (un fenotipo MLS-resistente).
Cepa
Como topónimo pode referirse a:
Duque de Caxias
É sede da segunda refinería de petróleo brasileira, a Refinería de Duque de Caxias (REDUC) da Petrobras. A súa economía basease na produción de derivados de petróleo e gas natural, plásticos, móbiles e téxtiles. É tamén en parte unha cidade-dormitorio, pois moitos dos seus habitantes traballan na veciña cidade do Río de Xaneiro.
Tratado de Bucarest de 1916
Tratado
No tratado político, o Acordo recoñecía o dereito de Romanía a incorporar Transilvania, Crişana e Maramureş, Bucovina e o Banato e a ser tratado con igualdade aos seus aliados nas conferencias de paz.
Amancio Liñares Giraut
Xosé Amancio Liñares Giraut, nado en Negreira o 9 de xaneiro de 1961, é un historiador galego.
Traxectoria
Licenciado en Xeografía e Historia (especialidade de Historia Contemporánea) pola Universidade de Santiago de Compostela en 1984 cunha tesiña dirixida por Ramón Villares. Exerce a docencia como catedrático de Xeografía e Historia no Ensino Secundario, actualmente en Negreira, tendo sido tamén profesor colaborador na Escola Universitaria de Traballo Social na Universidade de Santiago. Foi concelleiro en Negreira polo PSdeG-PSOE, tralas eleccións municipais de 1991. Foi fundador da Asociación Afonso Eanes, tendo ocupado os cargos de presidente (1979-1984), vicepresidente (1984-1987) e vogal (1992-1998); secretario da Fundación Castelao (1990-1999) e membro da súa xunta reitora desde o 2000; membro do Consello de Redacción de Encrucillada (1984-2002), da Revista Galega de Ciencias Sociais (2003) e da revista Roteiros (2006); así como membro da Asociación de Historia Contemporánea e da Asociación Galega de Ciencias Sociais. É director editorial de 3C3 Editores desde a súa fundación no 2001.
Campionato Mundial de Fórmula 1 de 2018
Outro cambios
A tempada 2018 de Fórmula 1 terá variacións respecto dos anos anteriores nas horas de inicio das carreiras. As carreiras europeas e o Gran Premio do Brasil empezarán 1 hora e 10 minutos máis tarde que o ano pasado para alcanzar maiores audiencias polas tardes. Todas as demais probas do calendario atrasaranse 10 minutos sobre o previsto para non perder a emoción que caracteriza ós minutos previos de cada Gran Premio xa que moitas canles de TV conectan na hora en punto para ser retransmitidos.
Pneumáticos
O fornecedor de pneumáticos Pirelli proporcionará aos equipos dous novos compostos de pneumáticos en 2018. Cada un dos compostos usados en 2017 están programados para ser máis brandos en 2018, cun o novo pneumático "hypersoft" convértese no máis brando dos nove e un novo pneumático "superduro" en ser o máis duro. O composto hypersoft estará marcado por unha parede lateral rosa, mentres que o superduro será laranxa. O composto duro, que anteriormente usaba marcas alaranxadas, agora cambiará a azul claro. As regras que dictan que pneumáticos están dispoñibles relaxáronse para permitir a Pirelli fornecer unha gama máis ampla de compostos. Previamente, Pirelli tivo que proporcionar compostos secuenciais, por exemplo, ultrasoft, supersoft e soft. En 2018, Pirelli pode fornecer compostos con dous pasos de diferenza entre eles, por exemplo, os pneumáticos ultrasoft, supersoft e medium. Pirelli tamén será requirido a fabricar un composto de pneumático adicional que non está destinado á competencia. Esta pina fornecerase aos equipos para o seu uso en eventos de demostración a fin de evitar que os equipos utilicen os eventos de demostración como probas informais e ilegais.
Dinamo Sassari
Palmarés
FIBA Europe Cup Liga de Italia Copa de Italia Supercopa de Italia
Días azuis
Sinopse
Tres irmáns moi unidos chegan a unha vila nas proximidades de Ferrol para pasar a súa derradeira fin de semana alí. A esmorga destes días alí ten un sabor agridoce, porque veñen despedirse da casa familiar na que pasan o verán desde sempre, xa que acaban de vendela.
Manfred Winkelhock
Manfred Winkelhock, nado en Waiblingen, Baden-Württemberg (Alemaña) o 6 de outubro de 1951 e finado en Bowmanville, Ontario, o 12 de agosto de 1985, foi un piloto de carreiras alemán. Participou en 56 Grandes Premios de Fórmula 1 (con 47 saídas) entre  e, pilotando para Arrows, ATS, Brabham e RAM Racing, cun mellor resultado dun quinto posto no Gran Premio do Brasil de 1982. É o irmán máis vello de Joachim e Thomas Winkelhock e pai de Markus Winkelhock, que tamén son pilotos de carreiras.
Traxectoria
O seu fillo, Markus Winkelhock, tamén é piloto de carreiras.
World Wide Web
miniatura|250px|Placa conmemorativa no despacho do [[CERN onde Tim Berners-Lee ideou a WWW.]] World Wide Web (Grande Arañeira Mundial), a Web ou WWW, é unha rede de páxinas escritas en hipertexto, coa linguaxe de etiquetado HTML, e conectadas entre si, de xeito que forman un só corpo de coñecemento facilmente navegable. Para acceder á web, a única ferramenta indispensable é un navegador web.
Historia
O avance de Berners-Lee consistiu a incorporar o hipertexto en Internet. No seu libro Weaving The Web (Tecendo a web), explica que el suxerira repetidamente que a unión entre as dúas tecnoloxías era posible para os técnicos de ambas, pero dado que ninguén aceptou a súa invitación finalmente decidiuse a desenvolver o seu propio proxecto. Durante o proceso desenvolveu un sistema de identificadores globais únicos para os recursos no sistema web e noutros lugares: o Universal Document Identifier (UDI) ou Identificador Universal de Documentos, que máis tarde sería coñecido como Uniform Resource Locator (URL) ou localizador uniforme de recursos e o Uniform Resource Identifier (URI) ou identificador uniforme de recursos; a linguaxe de edición e publicación o Hyper Text Markup Language (HTML) ou linguaxe de marcado de hipertexto, e o protocolo de transferencia de hipertexto (HTTP do inglés HyperText Transfer Protocol).
O World Wide Web Consortium (W3C) foi fundado por Tim Berners-Lee en outubro de 1994 despois de abandonar o CERN. Este organismo e o seu sitio web foron fundados no Laboratorio de Ciencias da Computación do Instituto de Tecnoloxía de Massachusetts (Massachusetts Institute of Technology) (MIT/LCS) co apoio da Axencia de Investigación de Proxectos Avanzados de Defensa (DARPA, do inglés Defense Advanced Research Projects Agency), que foi pioneira en Internet; un ano máis tarde fundouse o Institut national de recherche en informatique et en automatique ou INRIA (un laboratorio francés de investigación informática) co apoio da Dirección xeral da Sociedade da Información e os Medios de comunicación da Comisión Europea; e en 1996 creouse un terceiro organismo no Xapón, na Universidade de Keio. A finais de 1994, a pesar de que o número total de sitios web seguía sendo ínfimo en comparación coas cifras actuais, xa había un bo número de webs notables en funcionamento, moitas das cales son as precursoras ou serviron de inspiración para os servizos máis populares da actualidade.
Estándares Web
Algúns estándares da www son:
Riscos
Finalmente, levantáronse voces críticas en canto aos mozos, que poden atopar contido inapropiado, establecer contactos potencialmente perigosos (como as redes de pederastia) ou desenvolver adiccións aos videoxogos e á navegación, perdendo horas de lecer e estudos. Parte das leis sobre a WWW teñen que ver xustamente coa protección da infancia, permitindo a instalación de filtros ou penalizando os ciberdelitos.
21 (filme)
21 é un filme estadounidense dirixido polo director australiano Robert Luketic que foi estreado no 2008. Está baseado no libro Bringing Down the House de Ben Mezrich.
Comisión Nacional dos Mercados e a Competencia
Comisión Nacional dos Mercados e a Competencia (CNMC) é o organismo do goberno de España encargado de preservar, garantir e promover o correcto funcionamento, a transparencia e a existencia dunha competencia efectiva en tódolos mercados e sectores produtivos en beneficio dos consumidores, usuarios e empresas.
Normativa
A Comisión aplica as seguintes leis:
Datación por termoluminiscencia
As vantaxes desta técnica radican en que non necesita calibración, pode datar mostras de entre 1 000 e 500 000 anos (moito máis alá que o C14) e, en condicións favorables, permite determinar datas cun erro menor do 10% respecto da idade real.
Progressive Field
No momento de inauguración do estadio, tiña capacidade para albergar 42.865 espectadores. Entre 1995 e 2001 conseguiron encher o estadio durante 455 xogos consecutivos. Debido a diferentes reformas ao longo dos anos, a capacidade do estadio foise modificando, chegando aos 45.569 espectadores en 2010. Após as reformas das feitas nos anos 2014 e 2015, onde se reconfiguraron múltiples áreas do estadio, a capacidade viuse reducida até os 34.788 espectadores. Con todo, a capacidade é ampliábel por medio de localidades supletorias.
Tim Commerford
Tim Commerford, tamén coñecido como Timmy C., Tim Bob, Simmering T, Y.tim.K, TIM.COM e tim.COM, nado en Irvine (California) o 26 de febreiro de 1968, é o baixista da banda de rock Rage Against the Machine e tamén tocou na recentemente desaparecida Audioslave.
Traxectoria
Commerford ten numerosas tatuaxes, incluíndo un deseño que lle cobre as súas costas, brazos, peito e a perna esquerda. O primeiro que se fixo foi unha sinxela banda negra ao redor do seu brazo para lembrar á súa nai.
Hardcore punk
Principais bandas
Bad Brains, formados en Washington DC en 1977, introducen elementos do heavy metal e do reggae (algúns dos seus membros eran e son rastafaris), levando ata o límite os tempos máis rápidos do rock. Tamén actuaron como guías ideolóxicos da escena da capital introducindo o concepto de actitude mental positiva (PMA), concepto de grande influencia. 250px|miniatura|[[Bad Religion]] Minor Threat, formados en Washington DC en 1980 das cinzas dos Teen Idles, recollen as leccións aprendidas dos Bad Brains cun son agresivo e veloz. Ao mesmo tempo, introducen un novo concepto, altamente polémico, que vai perdurar e converterse en sinal de identidade de boa parte do movemento hardcore, o straight edge.
Europa
Este estilo espallouse rapidamente por Europa, e por volta de 1982 o hardcore chegara xa a todo o continente. En Suecia, onde nestes primeiros anos a influencia do Hardcore británico de Discharge é moi importante, destacaron Anti-Cimex (formados en 1981), Homy Hogs (1979), Mob 47 (1982) e Shitlickers. Riistetyt, Kaaos (1980), Rattus, Terveet Kädet (1980) ou Lama foron as bandas que comezaron HC en Finlandia. Na Alemaña destacaron Vorkriegsjugend (1982) e Spermbirds (1982). En Italia o hardcore adquiriu grande importancia destacando o éxito de Raw Power (1981) e Negazione (1983), ademais de Wretched, Declino (1982), Kina ou Indigesti. En Portugal destacou Crise Total. En Iugoslavia UBR. En Francia Heimat-Los (1983). En Holanda habería que destacar a bandas como BGK (Balthasar Gerards Kommando), Lärm (1984, aínda que tocando con outros nomes desde 1981) e Funeral Oration (1983). Dezerter (1981) en Polonia.
Evolución (mediados dos 80's ata a actualidade)
Así as cousas dentro dos Estados Unidos, principal foco de expansión do Hardcore, algunhas escenas locais aínda continuaron a ter forza, neste caso destacou a da cidade de Nova York onde unha nova xeración de xoves coñecida como a youth crew, comezou a darse a coñecer abrazando a filosofía Straight edge e introducindo novos temas como o vexetarianismo, o veganismo e a liberación animal. Entre estas bandas poderíamos mencionar a Youth of Today, Raw Deal, Sick of It All, Agnostic Front, Murphy's Law, Underdog, Sheer Terror, Breakdown, Leeway, Side by Side, Warzone, Gorilla Biscuits, Bold, Absolution, Token Entry ou Judge. Mais tamén noutros lugares continuaba a haber bandas de Hardcore coma Chain of Strength ou Inside Out na costa Leste.
Influencia noutros xéneros
Por outro lado hai un grande número de bandas que pertencendo á escena musicalmente saianse dos estándares habituais do "que é o hardcore" e que nuns casos acabaron fora da escena e noutros, sen chegar a saír si tiveron influencia noutros moitos estilos. Serían os caso de Minutemen, Hüsker Dü, The Replacement, Meat Puppets, Fugazi, June of 44, Lungfish, Hoover etc.
Hardcore en Galiza
A cabalo entre os dous séculos na Coruña desenvólvese unha escena moi influída polo crust e bandas como Tragedy, que chegan a organizar concertos en naves industriais abandonadas como As Ruínas (Meicende, Arteixo), A cúpula do Trono (Arteixo) ou xa máis recentemente na capital de Bergantiños, Carballo. Desta escena saíron bandas consideradas moi importantes dentro da escena crust internacional como Madame Germen e Ekkaia, así coma outras coma Black Panda e SLS3. Tamén en Vigo creceu unha forte comunidade HC no século XXI arredor da coñecida como Vigo HC Crew destacando bandas como Ofensiva e Carcomedhi.
Retornos
Retornos é un filme galego en lingua castelá dirixido por Luis Avilés Baquero que foi estreada no 2010.
Orbiting Astronomical Observatory
OAO 1
OAO 1 foi lanzado o 8 de abril de 1966 a bordo dun Atlas SLV-3B Agena D. Cunha masa de 1774 kg, estaba alimentado por paneis solares e deseñado para facer observacións de precisión sobre as características de emisión e absorción de planetas, nebulosas e do medio interplanetario e interestelar na rexión visible e de raios gamma. O observatorio funcionou durante os sete primeiros minutos tras ser posto en órbita. Un curtocircuíto masivo avariou o sistema eléctrico, co que tras 20 órbitas a misión foi declarada fallada.
OAO 2 (Stargazer)
OAO 2, nomeado tamén como Stargazer, foi lanzado o 7 de decembro de 1968 a bordo dun Atlas SLV-3C Centaur D. Tiña forma de octaedro, unha masa de 2012 kg, usaba paneis solares e levaba dos conxuntos de experimentos a bordo: o Wisconsin experiment package (WEP), consistente en varios fotómetros para diferentes lonxitudes de onda, e o Celescope, consistente en catro cámaras Schwarzschild independentes.
Máquina de vapor
Primeiras tentativas
A diferenza dos dispositivos anteriores nos que o vapor actúa sobre a propia superficie libre da auga para impulsala Huygens deseña en 1680 un aparato de pistón no cal o fluído é o aire quente producido nunha explosión que ó arrefriarse e contraerse arrastra o émbolo elevando un peso. Anos máis tarde Papin (1690) substitúe o aire por vapor de auga e incluso nunha modificación posterior (1695) deseña un forno e xerador de vapor de grande eficiencia co que logra importantes aforros de combustible e ata catro golpes do pistón por minuto. Sen sabelo Papin encontrábase moi cerca de desenvolver a máquina de vapor, así a todo, Leibniz en 1705 lle fai chegar un debuxo da máquina de Savery e dous anos máis tarde deseña un novo tipo de máquina para elevar a auga, modificación da de Savery, na cal abandona o modo de Huygens o que supuxo un evidente retroceso.
Ecosistema
Concepto de ciclo en mosaico
miniatura|dereita|240px|Ambiente estruturado en mosaico, nun [[Arrecife de coral|arrecife coralino na Gran Barreira australiana]] O feito é que, así e todo, distintas etapas dun ecosistema derivan de influencias ambientais alteradas e eventuais, con frecuencia, simultaneamente. Así, por exemplo, un incendio forestal causado por un raio pode crear terreos de sucesión non cubertos, na etapa clímax dun bosque. Deste modo, consérvanse a dinámica e as especies pioneiras necesarias que poden poboar áreas descolonizadas.
Nalgúns ecosistemas non sempre hai unha etapa estable de clímax constante. Tamén pode darse, sen influencias ambientais, unha sucesión constante de etapas que, despois de superar o máximo ecolóxico, pode transcorrer en reiteradas ocasións. De aí que o concepto de ciclo en mosaico defina a etapa clímax como un estado de grande intervalo de tempo, no que a sucesión se desenvolve sen cesar.
Estrutura e función do ecosistema
Importantes características e reguladores dun ecosistema son os ciclos materiais e os fluxos enérxicos (fluxo de enerxía e nivel trófico), amais do espectro de densidade ou a distribución. Realizouse unha gran subdivisión na cal os círculos especializados se tratan de forma máis concreta. Cando se analizan os ecosistemas enfocando a súa distribución, e non as súas relacións sistemáticas, fálase de ecotopo.
Tipos de ecosistemas
Outra clasificación moi utilizada dos ecosistemas é polo seu carácter de terrestres ou acuáticos.
Ecosistemas acuáticos
miniatura|Ecosistema acuático. Arrecife de coral en [[Timor]]
Jeane Kirkpatrick
Carreira política
Nese tempo foi unha das maiores partidarias da ditadura militar arxentina do xeneral Leopoldo Galtieri, que reprimiu violentamente a oposición esquerdista. Esta axuda ao réxime de Galtieri foi máis tímida e calada logo de que os militares arxentinos iniciasen a Guerra das Falklands contra o Reino Unido, principal aliado dos Estados Unidos. Con todo, avogou pola neutralidade estadounidense neste conflito. O seu impulso anticomunista levouna a provocar diversos problemas diplomáticos, como cando acusou a Costa Rica, a democracia máis estable de toda Latinoamérica de "rebelde comunista", e que indignou o seu presidente Rodrigo Carazo Odio. Tamén foi unha declarada partidaria da Contra nicaraguana.
Raimundo Vidal Pazos
Traxectoria
Durante a II República afiliouse á CEDA e foi nomeado gobernador civil de Palencia (do 21-12-1935 ao 6-2-1936) e Castelló (do 6-2-1936 ao 25-2-1936)
Consuelo Alonso González
Traxectoria
Chegou a Monforte de Lemos co seu home Ángel Pérez Muñoz, natural de Valladolid, que en novembro de 1930 tomou posesión do cargo de alguacil do Xulgado de Monforte. Era vendedora de periódicos. No bienio negro o matrimonio sufriu represalias polas súas ideas políticas, Consuelo foi detida e Ángel foi expedientado por desacato. Logo do golpe de Estado do 18 de xullo de 1936 sufriu abusos por un grupo de falanxistas, que lle raparon o pelo; acusada polos sublevados de facer propaganda da Fronte Popular, foi detida o 29 de decembro de 1937. O 9 de febreiro de 1938 foi conducida a Lugo e sometida a un consello de guerra o 14 de febreiro, acusada de adhesión á rebelión militar con agravante. Condenada a morte, foi fusilada o 13 de maio de 1938. Abríronlle expediente de responsabilidades políticas en 1937 e foi condenada en xullo de 1941 polo Tribunal Regional de Responsabilidades Políticas da Coruña con 100 pesetas de sanción, que debería facerse efectiva con cargo á súa herdanza; por carecer de bens, nunca foron abonadas.
Kosmos 25
Características
Kosmos 25 reentrou na atmosfera o 21 de novembro de 1964.
Smog fotoquímico
Contaminantes
De forma que os vehículos son a principal fonte de óxido nítrico. Á súa vez, este monóxido de nitróxeno oxídase no aire en pouco tempo dando dióxido de nitróxeno, NO2, que é o que pode dar unha coloración amarela á atmosfera. Os gases NO e NO2 denoménanse xenericamente NOx.
Redución do smog fotoquímico
As cantidades de hidrocarburos volátiles na atmosfera son bastante grandes comparadas coas de NOx, polo que acostuman a estar en exceso. Desta forma, unha redución destes conduce a unha diminución do smog fotoquímico menor da esperada. Amais, os hidrocarburos emitidos de forma natural poden ser suficientes para que siga producíndose smog (inda que en áreas urbanas non acostuman a ser estes os máis importantes). En calquera caso, segue sendo importante a redución dos niveis destes hidrocarburos volátiles na atmosfera.
Arak
Arak (en persa: اراک ) é unha cidade situada no centro da provincia de Markazi, en Irán, conta con 400.000 habitantes Arak é unha das principais cidades industriais de Irán, especialmente importante na industria do metal e de maquinaria. Fundada a comezos do século XIX co nome de Sultanabad.
Lingua akrukay
Distribución xeográfica
Fálase no curso medio do río Ramu, na provincia de Madang.
Celia Freijeiro
Traxectoria
En 2007 fundou a súa propia produtora, PocaPena Producciones. Celia xa producira no 2005 a obra de Paloma Pedrero El Color de Agosto. Entre as producións teatrais de Pocapena atópanse La Música de Marguerite Duras e Palabra de Perro de Juan Mayorga. Actualmente Pocapena iníciase no mundo do management artístico co pintor Rafael Freijeiro, pai da actriz.
Marlins Park
O Marlins Park é un parque de béisbol situado na cidade de Miami, Florida (Estados Unidos). É o estadio local dos Miami Marlins, equipo da Major League Baseball (MLB). Está situado nun terreo de 6,87 ha do antigo Miami Orange Bowl na Pequena Habana, 3 km ao oeste do centro da cidade. O estadio, inaugurado para a temporada 2012, ten un deseño neomodernista. Tamén conta coa certificación verde do Leadership in Energy and Environmental Design (LEED). É ademais o terceiro estadio da competición en contar cun teito retraíbel. Con capacidade para 37.442 espectadores, é un dos estadios con menor capacidade da MLB.
Fernando Diz-Lois
Fernando Diz-Lois Martínez, nado en Ourense en 1936, é un médico e escritor galego.
Cacaforra viñosa
A Cacaforra viñosa ou amanita do viño de nome científico Amanita rubescens, é un fungo basidiomiceto da familia das amanitas caracterizado por posuír un chapeu globoso, cando é novo, que evoluciona a plano, de cor avermellada, coa tonalidade do viño: na madurez, posúe numerosos restos do veo da volva, de cor branca rosácea. A cutícula é separable con facilidade. A marxe, incurvada a plana, non é estriada, e é delgada. As láminas, numerosas, libres, son de cor branca, así como as súas esporas. O pé é cilíndrico, de cor esbrancuxada a rosada; na súa base posúe unha volva da mesma cor ou lixeiramente máis saturada. Crece en piñeirais e en uceirais.
En Galiza abrolla de setembro a decembro, sendo a época de apoxeo todo outubro e a primeira metade de novembro.
Muro de contención
Muros de contención e o seu funcionamento
É conveniente que o plano de asentamento do cimento fique polo menos un metro por debaixo do nivel do terreo máis baixo. Se o muro non está ben drenado, os pulos poden duplicarse, provocando o seu derrubamento. Por iso emprégase un recheo constituído por un material filtrante para facilitar a drenaxe, ademais de deixarlle buratas aos muros, para que poida saír por elas a auga.
Muros estruturais
Tipos distintos de muros estruturais son os muros "en L", "en T".
Póla
A póla, galla, gallo, varelo ou rama é a parte da árbore na que medran as súas follas e os seus froitos. Trátase dunha estrutura de madeira conectada ao tronco central dunha árbore ou dun arbusto.
O Trasno Novo Teatro
O Trasno Novo Teatro é un grupo de teatro afeccionado da parroquia viguesa de Comesaña, fundado en 1980 por Xaime Costas Fernández. É grupo cofundador da Federación Galega de Teatro Afeccionado (Fegatea).
Serra de Aralar
A vexetación principal é a faia, con algúns teixos e acivros. Nalgunhas zonas baixas do norte hai carballos como o carballo común e nas zonas do sur algunhas enciñeiras.
Lingua guaraní
Consonantes
! colspan="2" | ! bilabial ! alveolar ! alveo- palatal ! velar ! glotal ! colspan="2" | Fricativa v s ch, j g, g̃ ! rowspan="2" | Oclusiva ! sorda p t k '  ! sonora mb nd ng ! rowspan=2| Sonorante ! nasal m n ! non-nasal r, l> i
Nos préstamos léxicos do español tamén intervén a vibrante múltiple //. As oclusivas sonoras poden emitirse como propiamente oclusivas en contextos non-nasais ou como nasais en contextos nasais. O fonema // pode soar como [] ou como []. Os fonemas oclusivos // teñen tanto alófonos prenasalizados [] como alófonos totalmente nasais [], o fonema // posúe dous alófonos, un non-nasal [] e outro nasal [].
Astrid Kirchherr
Os Beatles
Sutcliffe argallou as cousas para coñecelos e descubriu que os tres asistiran ao Meisterschule, que era o mesmo tipo de escola de arte á que John Lennon e el asistiran en Liverpool. Kirchherr preguntoulle ós Beatles se lles importaría que lles fixese unha sesión fotográfica, o que lles impresionou, xa que outros grupos só tiñan fotografías instantáneas tomadas por amigos. Á mañá seguinte, Kirchherr fotografounos nun parque municipal chamado "der Dom", preto da Reeperbahn, e pola tarde levounos a todos (excepto a Pete Best, quen decidiu non ir) a casa da súa nai en Altona. A habitación de Kirchherr (que era completamente negra, incluíndo os mobles, e con papel de aluminio nas paredes e a rama dunha árbore suspendida no ceo raso) estaba decorada especialmente por Voormann, con quen ela tiña unha relación, aínda que tralas súas visitas ao Kaiserkeller volveuse puramente platónica. Kirchherr empezou a saír con Sutcliffe, aínda que seguiu sendo amiga próxima de Voormann.
Fotografía
miniatura|200px|Cámara Rolleicord (1955), como a que usaba Kirchherr. En 1964 Kirchherr converteuse nunha fotógrafa freelance e xunto ao seu colega Max Scheler tomou fotografías dos Beatles durante a rodaxe de A Hard Day's Night como un encargo para a revista alemá Stern. Máis tarde, George Harrison pediríalle a Kirchherr que realizase a cuberta do seu álbum Wonderwall Music en 1969. Kirchherr e Scheler publicaron un aviso no Liverpool Echo en 1964 dicindo que a calquera grupo que quixese unha fotografía en fronte do St. George's Hall pagaríaselle unha libra esterlina por cada músico, pero máis de 200 grupos apareceron e Kirchherr e Scheler quedaron sen diñeiro rapidamente.
Pino Caballero Gil
Pino Caballero Gil nada nas Palmas de Gran Canaria o 29 de novembro de 1968, é unha científica española.
Xeografía de Exipto
Distribución da poboación
O 40 por cento da poboación concéntrase nas grandes cidades, como a capital, O Cairo (que supera xa os 18 millóns de habitantes), Alexandría, na costa mediterránea, (preto dos 5 millóns) e case dúas ducias de cidades de entre 100.000 e medio millón de habitantes, entre as que destacan Port Said e Suez. Un quinto da poboación reside nas catro cidades mencionadas. Concéntrase na parte setentrional do país, na que a cantidade de terras cultivábeis é moi superior, xa que o delta do Nilo está cultivado de maneira intensiva e regado mediante unha densa rede de canais.
Skindred
Skindred é un grupo de metal Galés de Newport. A banda formouse no 1998 tralo abandono do cantante Benji Webbe do seu anterior grupo, Dub War. O estilo musical de Skindred mestura metal alternativo, punk e reggae. O grupo define o seu estilo como "Ragga metal".
Busteliño
O topónimo galego Busteliño pode referirse a:
Joan Fontcuberta
Traxectoria
O día 7 de marzo de 2013 Fontcuberta gañou o prestixioso Premio Internacional de Fotografía Hasselblad.
Marcel Pagnol
miniatura|dereita|Cemiterio de La Treille onde está soterrado Marcel Pagnol.
Renina
Mecanismo de acción
A renina forma parte do sistema renina-anxiotensina ao fragmentar a molécula de anxiotensinóxeno (producida polo fígado), producindo anxiotensina I. Esta última é convertida en anxiotensina II pola enzima convertedora de anxiotensina (ECA), producida en certos capilares pulmonares; a cal finalmente contrae os capilares sanguíneos (mediante a estimulación dos receptores beta adrenérxicos) e incrementa a concentración de aldosterona (producida polas glándulas suprarrenais). O aumento na concentración de aldosterona dispara a reabsorción de sodio desde os túbulos distais no ril e debido a que o sodio é un dos ións máis osmoticamente activos arrastra coa auga. Esta indirecta reabsorción de auga, incrementará a volemia (cantidade de líquido).
Tratado de Bucarest de 1913
Consecuencias
Grecia ve frustrado o seu desexo de ocupar toda a costa europea do Mar Exeo, xa que Bulgaria conserva unha pequena saída a ese mar; á vez que coa anexión definitiva da illa de Creta medra o seu irredentismo sobre outros territorios ocupados por poboación grega, tanto Chipre como a costa asiática do Exeo, especialmente Esmirna. Tamén medra o sentimento contrario aos italianos, motivado pola ocupación por estes do Dodecaneso dende a Guerra italo-turca.
Italia, que sente frustrada pola súa tardía chegada á repartición colonial, sente que a súa zona de expansión é o Mediterráneo oriental, e multiplica as súas iniciativas tanto en relación coa costa de Dalmacia como respecto de Albania, así como en zonas do sur da actual Turquía, dende o seu territorio recentemente ocupado do Dodecaneso.
Comercio internacional
Galiza
Galiza exporta logo o 8,2% das vendas totais de España fóra das súas fronteiras, que en 2011 ascendeu a 214.485 millóns de euros, mais tamén importa o 5,4% do total estatal, o que sitúa ao país galego en sexto lugar, tamén en importacións, con 14.029 millóns de euros.
Estudos económicos
AFII (implantación de empresas foráneas)
Regulación do comercio internacional
Tradicionalmente, o comercio era regulado mediante acordos bilaterais entre dous países. Baixo a crenza no mercantilismo, durante moitos séculos os países impuñan altos aranceis e outras restricións severas ao comercio internacional. No século XIX, especialmente na Gran Bretaña, a crenza no libre comercio tomou forza, e esta perspectiva veu dominando o cálculo político entre os países occidentais até hoxe en día. Dende o final da segunda Guerra Mundial, varios tratados multilaterais intentaron crear unha estrutura global de regulación comercial.
Cristina de Pizán
Obra
Tamén opinou sobre política en Epistre à Isabelle de Bavière (1405) e sobre xustiza militar en Le Livre des Faits d'armes et de chevalerie (1410).
Pedro González Carnero
Pedro González Carnero, nado en Córdoba o 11 de xuño de 1940 e finado o 21 de xullo de 2019, foi un futbolista e adestrador de fútbol andaluz, máis coñecido como Pedrito, que xogaba na demarcación de defensa.
Traxectoria
Como futbolista chegou a xogar en Primeira División no Celta de Vigo entre os anos 1969 e 1973, pero nun papel de suplente, disputando en total 33 encontros. Tamén formou parte da primeira participación do equipo na Copa da UEFA na tempada 1971-72.
República do Congo nos Xogos Olímpicos
A República do Congo, competindo como Congo, participou por vez primeira nos Xogos Olímpicos en 1964, e dende entón enviou deportistas para competir na maioría das edicións dos Xogos Olímpicos de Verán. A República do Congo nunca participou nos Xogos Olímpicos de Inverno.
Eduard Sievers
Eduard Georg Sievers, nado en Lippoldsberg o 25 de novembro de 1850 e morto en Leipzig o 30 de marzo de 1932, foi un lingüista e filólogo alemán, expoñente da escola neogramática que influíu profundamente na indoeuropeística entre os séculos XIX e XX e coñecido sobre todo polos seus estudos sobre textos en saxón e inglés antigos.
Desenvolvemento humano
Saúde e desenvolvemento humano
O eixe do Desenvolvemento é que pode prexudicar ou beneficiar a saúde humana, e finalmente o desenvolvemento humano, segundo este avanza. No que a saúde se refire, divídese en enfermidade e cuestións de pobreza. O 16 de xuño de 2006 a Organización Mundial da Saúde (OMS) presentaba o informe “Prevención de enfermidades a través de contornos saudables”. Ningún país do mundo carece de problemática en temas de saúde ambiental e riqueza. O desenvolvemento foi primeiro unha achega cara a un futuro de solucións e de esperanza. Non obstante, discútense os efectos colaterais como son a contaminación ambiental e o incremento da distancia entre a pobreza e a riqueza. A ineficacia de moitas políticas de saúde públicas en termos de desigualdade en cuestións de sanidade e de problemas sociais deberían ser sustentados pola comunidade global. Polo tanto, o obxectivo definitivo é lograr a sustentabilidade ambiental. Algúns críticos din que o desenvolvemento está socavado por cuestións de saúde de xeito que tanto directa coma indirectamente inflúen, provocando que o crecemento diminúa. O VIH/SIDA, ademais da malaria, influíu negativamente no desenvolvemento e aumentou a pobreza en moitos lugares, especialmente en África. Lograr estándares de saúde axeitados é importante para o éxito do desenvolvemento e a abolición de pobreza.
Obxectivos de Desenvolvemento do Milenio das Nacións Unidas
En setembro do 2000, as Nacións Unidas estipularon os oito Obxectivos do Desenvolvemento do Milenio. Os oito obxectivos de desenvolvemento do milenio son: As Nacións Unidas comprometéronse a lograr estes obxectivos para o ano 2015 e deste xeito intentar promover o desenvolvemento humano.
Antonio Pousada Pérez
Vida persoal
Casou con Aurora Cerviño e foi pai de Manuel, José e Lucrecia Pousada Cerviño.
Lingua pintupi
Características
Os rapaces que naceron en Papunya e Haasts Bluff medran falando unha nova variedade de Pintupi, agora coñecida como Pintupi-Luritja, consecuencia do seu próximo contacto con falantes de arrernte, warlpiri e outras variedades das WDL. Isto continuou mentres seguiron movéndose cara o oeste até o punto de que hoxe en día case todos os pintupi falan Pintupi-Luritja, malia que quedan claras distincións entre a maioría das variedades do oeste e o leste.
Exeria (escritora)
A obra
Este manuscrito latino está redactado en latín vulgar, tal como era falado naquela época, o que foi de grande utilidade para poder estudar a transición do latín clásico ao tardío; e está escrito en letra beneventana, composto de 37 pregos divididos en dúas partes. É copia dun documento redactado contra finais do século XI, no que na segunda parte se conserva a metade do texto feito por unha muller da que xa había noticias do ano 680 polo monxe Valerio do Bierzo, que coñeceu os seus méritos. Este fora redactado no mosteiro de Montecassino, e trasladado a Arezzo por Ambrosio Restellini, abade de Montecassino desde o ano 1599 ao 1602. En 1801, Napoleón clausurou este mosteiro, trasladándose gran parte do seu arquivo á biblioteca do Palacio da Irmandade dos Laicos en Arezzo (Toscana) onde, en 1884, o Codex Aretinus foi atopado por Gian Francesco Gamurrini. Na actualidade, o manuscrito consérvase no museo da cidade de Arezzo.
Ponte, Silleda
Demografía
Evolución da poboación:
Idade Media
A denominación de Ponte deriva das sucesivas pontes que foron construídas para cruzar o río Deza como a Ponte da Insua ou a Ponte do Preguntoiro. Da primeira, considerada a máis antiga, conservábanse as fundacións onde nunha pedra das mesmas se podía ler a seguinte inscrición en castelán: "Este puente se hizo con vino de Cantalarrama". Esta ponte dá nome a terreos na veciña San Pedro como a Zarra da Ponte. Na actualidade só queda unha, construída a principios do século XX e máis tarde modificada, a Ponte do Pozo Negro. miniatura|dereita|285px|Ponte do Puzo Negro, sobre o río Deza
Os primeiros datos rexistrados sobre a parroquia de Ponte datan dun documento de 1463, onde aparece o aforamento de tres casales: o Casal de Rey (do que deriva do nome de Casderrei), o de Trasfontao e o de Numelle (ou Nonelle). Estes casais volven ser protagonistas doutro documento de aforamento datado de 1521.
Ría de Betanzos
Descrición
Duramente castigada polas mareas negras provocadas polos petroleiros Urquiola (1975) e Mar Exeo (1992), ámbolos dous sinistrados no veciño porto da Coruña, a ría loita por recuperar a riqueza marisqueira que noutrora a caracterizaba. Conta con algunhas das mellores praias de Galicia, destacando especialmente a de Perbes e a praia Grande, no concello de Miño, e a de Gandarío, no termo municipal de Bergondo.
Pavillón Multiusos Fontes do Sar
O Pavillón Multiusos Fontes do Sar é un pavillón cuberto multiusos, situado en Santiago de Compostela e construído en 1998. Pertence ao concello capitalino, e está xestionado pola sociedade mixta XADE. Ten unha capacidade de 6.666 espectadores para espectáculos deportivos e de 10.000 espectadores para concertos.
Ten 10.000 m² de superficie e conta cun amplo ximnasio público. Nos exteriores ten piscinas ao ar libre e 700 prazas de aparcadoiro. Está situado na rúa de Diego Bernal s/n.
HK Drott Halmstad
Deste club saíron moitos grandes xogadores como Magnus Andersson, Ola Lindgren, Bengt Johansson ou Göran Bengtsson.
Ons
O topónimo Ons pode facer referencia a:
Lingua tártara
Clasificación
O tártaro é unha lingua turca, considerada parte da disputada familia altaica de linguas.
Distribución xeográfica
O tártaro fálase en partes de Europa, Rusia, China, Turquía, Polonia, Ucraína, Finlandia, Estonia e Asia Central.
Xefe delegacional
O Xefe Delegacional é o titular do órgano político-administrativo de cada demarcación territorial do Distrito Federal (México). É elixido en forma universal, libre, secreta e directa. Auxílianse, para o despacho dos asuntos da súa competencia, dos directores xerais, directores de área, subdirectores e xefes de unidade departamental, que estableza o regulamento interior de cadadDelegación.
Remocións
Os Xefes Delegacionais deberán observar e facer cumprir as resolucións que emitan o Xefe de Goberno, a Asemblea Lexislativa, o Tribunal Superior de Xustiza, e as demais autoridades xurisdicionais.
IFK Skövde
O IFK Skövde HK é un equipo de balonmán da cidade de Skövde, Suecia. Foi fundado en 1907 e actualmente compite na Elitserien, a máxima categoría do balonmán sueco, así como na Copa Sueca.
Saídres, Silleda
San Xoán de Saídres é unha parroquia que se localiza no concello de Silleda. Segundo o IGE en 2011 tiña 121 habitantes (64 homes e 57 mulleres), distribuídos en 10 entidades de poboación, o que supón unha diminución en relación ao ano 1999 cando tiña 145 habitantes.
José Luis González Eiras
José Luis González Eiras, nado en Catoira o 2 de maio de 1974, é un exfutbolista galego. Xogaba na demarcación de centrocampista, máis coñecido como Luisito.
Traxectoria
En Ferrol xogou catro tempadas na Segunda División B, no seu primeiro ano tivo un papel secundario nun Racing que se proclamou campión da categoría e que loitou por ascender a Segunda División. Ao ano seguinte o equipo volveu ocupar postos de ascenso, agora xa sendo Eiras un habitual nos onces iniciais.
Shin'ichirō Tomonaga
Shin'ichirō Tomonaga (朝永振一郎, ともなが しんいちろう; Tomonaga Shin'ichirō, en grafía inglesa, "Shin'itiro Tomonaga"), nado en 1906 e finado en 1979, foi un físico xaponés, obtivo o Premio Nobel de Física no 1965, xunto a Richard Feynman e Julian Schwinger, polo desenvolvemento dos principios básicos da electrodinámica cuántica.
Complexo maior de histocompatibilidade
Clase I
O MHC I é unha glicoproteína chamada cadea α que está unida á pequena proteína β2 microglobulina. A cadea α está composta por tres dominios: α1, α2, α3. O α1 está situado sobre a β2 microglobulina (que non é unha proteína de tipo MHC e está codificada no cromosoma 15 humano). A subunidade α3 é transmembrana, e mantén ancorado o MHC de clase I á membrana plasmática. O péptido que vai ser presentado é sostido polo fondo da fenda ou suco de unión ao péptido, na rexión central do heterodímero α1/α2. A secuencia xeneticamente codificada e expresada de aminoácidos, do fondo do suco de unión ao péptido é a que determina os péptidos específicos que se poden unir alí.
Clase II
As moléculas do MHC de clase II humanas teñen de 5 a 6 isotipos. As moléculas clásicas fan a presentación de péptidos a linfocitos CD4+. As moléculas non clásicas, accesorias e con funcións intracelulares, non están expostas nas membranas plasmáticas, senón en membranas internas nos lisosomas, normalmente cargan os péptidos antixénicos nas moléculas MHC de clase II clásicas.
Restrición no recoñecemento dos linfocitos T
No seu desenvolvemento no timo, os linfocitos T son seleccionados para recoñeceren moléculas do MHC do hóspede pero non para recoñecer outros antíxenos propios. Despois da selección, cada linfocito T mostra unha especificidade dual: o receptor de células T (TCR) recoñece os MHC propios pero só os antíxenos non propios.
Os TCRs dos linfocitos T recoñecen só epítopos secuenciais, tamén chamados epítopos lineares, soamente de péptidos e soamente se están acoplados ás moléculas do MHC. (Por outra parte, os anticorpos segregados polas células B activadas únense a diversos epítopos, como peptidos, lípidos, carbohidratos, e ácidos nucleicos, e recoñecen epítopos conformacionais, os cales teñen unha estrutura tricimensional.)
A terminoloxía HLA
O conxunto de alelos que está presente en cada cromosoma denomínase haplotipo MHC. Nos humanos, cada alelo HLA desígnase cun número. Por exemplo, para un individuo dado, o seu haplotipo podería ser HLA-A2, HLA-B5, HLA-DR3 etc... Cada individuo heterocigoto ten dous haplotipos MHC, un en cada cromosoma (un de orixe paterna e outro de materna).
As rexións polimórficas de cada alelo están localizadas na rexión para o contacto co péptido, que será exhibida polo linfocito. Por esta razón, a rexión de contacto de cada alelo ou molécula MHC é moi variable, xa que os residuos polimórficos do MHC crean sucos ou fendas específicas nos cales só poden entrar certos tipos de péptidos. Isto impón que a unión entre a molécula do MHC e o peṕtido sexa moi específica, e isto implica que cada variante do MHC pode unirse especificamente só a aqueles péptidos que poden entrar correctamente no suco da molécula do MHC, o cal varía para cada alelo. Deste modo, as moléculas teñen unha especificidade ampla, no sentido de que poden unirse a moitos, aínda que non a todos, os tipos de péptidos posibles. Isto é unha característica esencial das moléculas MHC: Nun individuo dado, abonda con ter unhas poucas destas moléculas diferentes para poder "presentar" unha gran variedade de péptidos.